Den unge digter Yahya Hassan har fået en opmærksomhed, som de fleste digtere nok vil misunde.

Han har været rundt i vel samtlige danske medier, og hans digtsamling 'Yahya Hassan' har allerede solgt langt over 11.000 eksemplarer, samt høstet glimrende anmeldelser i flere danske dagblade.

Den kontroversielle digter med palæstinensisk baggrund har dog også modtaget flere dødstrusler for digtene, der blandt andet er stærk kritiske over for hans baggrund, opvækst og ikke mindst hans fars rolle i opdragelsen af den unge digter.

Ryger joint på tv

Journalisten Michael Jeppesen fulgte hele sidste uge Yahya Hassan. Det blev til en reportage, der blev sendt søndag på DR2 i programmet Søndag Live.

Se klippet, hvor de to besøger Christiania og den unge digter ryger en joint i klippet øverst i artiklen. Herunder kan du se hele reportagen.